PEPSI Max PNG i bin sponsa long yangpela kait spotsman, Benny long makim PNG insait long resis bilong kaiting sempiensip bai kamap long pinis bilong dispela mun.
Long Trinde dispela wik ol famili bilong Benny wantaim sponsa bilong em, Pepsi Max wokman i go tok gutbai long em long Jackson ples balus long 7 kilok moning taim stret.
Ol famili bilong em i wari na i krai long em tasol ol i amamas tru long em i go insait long wanpela nupela spot olsem long PNG. Long Sande 18 Ogas, Benny i bin soim stail bilong em long flai long kait long Ela Bis.
Nau em bai go mekim samting tru long Townsville na PNG i ken wet na lukim em bai win. [WantokNiuspepa]
tpi_Latn tpi_Latn tpi_Latn tpi_Latn